
MARIJAMPOLĖS „ŽIBURĖLIO“ MOKYKLOS-DAUGIAFUNKCIO CENTRO
2026-2027 M. M. VEIKLOS PLANAS

I. BENDROSIOS NUOSTATOS

1. Marijampolės „Žiburėlio“ mokyklos–daugiafunkcio centro (toliau Centro) 2026-2027 m. m. veiklos planas parengtas vadovaujantis Lietuvos švietimo įstatymo nuostatomis, Marijampolės savivaldybės švietimo strategija,  strateginiu Centro planu, Centro veiklos kokybės įsivertinimo rezultatais,  veiklos ataskaitomis, pedagogų bei kitų bendruomenės narių siūlymais.
2. Rengiant  Centro 2026-2027 m. m. veiklos planą siekiama įgyvendinant valstybinę švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes, tenkinti mokinių ugdymo(si) poreikius ikimokyklinio, priešmokyklinio, pradinio, pagrindinio ugdymo individualizuotų programų, socialinių įgūdžių ugdymo programos ugdymo srityje. 
3. Planą įgyvendins Centro administracija, mokytojai, specialistai, nepedagoginiai darbuotojai, ugdytiniai ir jų tėvai (globėjai, rūpintojai).
 
 
II. 2025-2026 M. M. VEIKLOS PLANO ĮGYVENDINIMO ANALIZĖ

	4.  Numatytų tikslų ir uždavinių 2025-2026 m. m. įgyvendinimui buvo organizuojami mokytojų tarybos, įstaigos tarybos, Vaiko gerovės komisijos posėdžiai, tėvų bendruomenės susirinkimai, metodinių grupių veikla, vykdoma pedagoginė priežiūra, atliekami tyrimai, organizuojami įvairūs renginiai ir kt. 2025-2026 m. m. veiklos plano tikslai ir uždaviniai: 
1. Tikslas -  Užtikrinti individualių ugdymosi poreikių tenkinimą ir pažangą kiekvieno mokinio asmeniniu tempu.
1.1. Skatinti aktyvius, mokinį įtraukančius mokymosi metodus.
1.2. Užtikrinti emocinį mokinių saugumą.
1.3. Naudoti įvairius vertinimo būdus, siekiant plėtoti mokinių refleksijos įgūdžius.
2.   Tikslas – Gilinti bendruomenės bendradarbiavimą, grįstą pasitikėjimu ir partneryste.
2.1. Stiprinti tėvų įtraukimą į įstaigos veiklą.
2.2. Plėtoti mokytojų, specialistų, tėvų bendradarbiavimo būdus.
2.3. Inicijuoti ir vykdyti tarpdalykinius, tarpinstitucinius ir tarptautinius projektus.
2.4. Naudoti IKT įrankius bendradarbiavimui ir ugdymo procese.
    5. Siekiant įgyvendinti šiuos tikslus ir uždavinius 2025–2026 mokslo metais organizuojant ugdymą buvo siekiama aukštesnės ugdymo(si) kokybės, kad kiekvienas Centre besimokantis mokinys pasiektų geresnių asmeninių ugdymo(si) rezultatų. Pagrindinis dėmesys buvo kreipiamas į ugdymo proceso diferencijavimą ir individualizavimą, siekiant kiekvieno mokinio asmeninės pažangos. 
	Mokslo metus Centre pradėjo 138 mokiniai, baigė 139 mokiniai (iš jų 37 ikimokyklinio ir 31 priešmokyklinio ugdymo). Pagrindinis dėmesys buvo kreipiamas į ugdymo proceso diferencijavimą ir individualizavimą, siekiant kiekvieno mokinio asmeninės pažangos. Mokinių pažangumas 4 pradinio ugdymo klasėje – 100%, 1,3,4 specialioje jungtinėje klasėje, 1–4, 5–10 lavinamosiose bei socialinių įgūdžių ugdymo klasėse fiksuota individuali kiekvieno mokinio  pažanga, kurią padarė kiekvienas mokinys pagal savo individualius gebėjimus.  Mokytojai, dalykų mokytojai, pagalbos mokiniui specialistai stebėjo individualią kiekvieno mokinio pažangą, ją analizavo ir aptarė su mokinių tėvais. Mokinių pažangos rodikliai buvo aptarti Mokytojų tarybos, Metodinės grupės bei VGK posėdžiuose.

	3–4 klasių mokinių 2024–2025 m. m. ir 2025–2026 m. m. 4 klasės mokinių metinė pažangumo suvestinė

	Metai
	Mokinių skaičius 3-4 klasėse
	Aukštesniuoju lygiu
	Pagrindiniu lygiu
	Patenkinamu lygiu
	Nepatenkinamu lygiu

	2024-2025
	25
	1 (4,0%)
	10 (40,0%)
	12 (48,0%)
	-

	2025-2026
	11
	1 (9,0%)
	7(63,6%)
	3 (27,2%)
	-



3-4 pradinių klasių mokiniai besimokantys pagal individualizuotas programas lygiais nevertinami, jų pažanga fiksuojama „įsk“ – įskaityta, „neįsk“– neįskaityta. 2024–2025 m. m. 3-4 pradinio ugdymo klasėse su individualizuotomis programomis mokėsi 2 mokiniai. 2025-2026 m. m. mokinių su pradinio ugdymo individualizuotomis  programomis nebuvo. Pradinio ugdymo programą 2025-2026 m. m. baigė 11 mokinių ir įgijo pradinio išsilavinimo pažymėjimus,  4-ą lavinamąją klasę baigė 5 mokiniai, jie įgijo pradinio ugdymo pasiekimų pažymėjimus. 8 lavinamąją klasę baigė 3 mokiniai, visi jie įgijo pagrindinio ugdymo pasiekimų pažymėjimus. Socialinių įgūdžių ugdymo klasę baigė ir vidurinio ugdymo pasiekimų pažymėjimus įgijo 2 mokiniai.
	 6. Mokiniai dalyvavo respublikiniuose konkursuose, parodose, kuriuose pavyko  pasiekti laimėjimų: 
	        Renginio pavadinimas
	Klasė
	Laimėjimas

	Respublikinė mokinių meninių kompozicijų paroda ,,Dovana mano draugui
	2b
	II vieta

	Respublikinis kūrybinis konkursas „Nepaprastai paprastas namas“ 
	2 b
	III  vieta

	Respublikinė specialiojo ugdymo įstaigų bei bendrojo ugdymo mokyklų mokinių, turinčių specialiųjų ugdymosi poreikių, kūrybinių darbų paroda-konkursas „Žodžiais ir spalvomis puošta kojinė“ 
	Soc. įgūdžių ugdymo klasė
	Laureato diplomas

	Respublikos mokinių kūrybinių darbų konkursas-paroda „Iš pasakų skrynios“
	Soc. įgūdžių ugdymo klasė
	Laureato diplomas


        
7. 2024-2025 m. m. ir 2025-2026 m. m. 4 klasės  Nacionalinio mokinių pasiekimų patikrinimo rezultatai (toliau – NMPP):

	Metai
	Mokiniai laikę NMPP
	Dalykas
	Mokiniai nebaigę testo
	Maksimalus galimas taškų skaičius
	Surinktas didžiausias taškų skaičius
	Rezultatų procentais vidurkis

	2024-2025
	11
	matematika
	0
	30
	29
	96,7

	
	11
	skaitymas
	0
	25
	23
	92,0

	2025-2026
	11
	matematika
	0
	30
	27
	57,9

	
	11
	skaitymas
	1
	25
	19
	50,5



 Testų  rezultatai aptarti mokytojų Metodinės grupės posėdyje 2026-06-12   Nr. 9-3. 
[bookmark: _Hlk39134749] 8.  Mokinių saviraiškai plėtoti, įvertinus poreikius, buvo tenkinami daugumos 4  klasės,1,3,4, spec. klasės, 1–10 lavinamųjų klasių ir socialinių įgūdžių ugdymo klasės mokinių saviraiškos poreikiai, sudarytos sąlygos lankyti būrelius: „Menas sau ir tau“,  „Futboliukas“, Molio būrelis, Šokių būrelis, kaniterapijos būrelis, finansinio raštingumo būrelis. Būrelius mokykloje lankė 82,1 % mokinių.
         9. Vykdytos prevencinės programos: priešmokyklinio ugdymo grupėse „Zipio draugai“, pradinio ugdymo klasėse  „Obuolio draugai“, 1-10 lavinamosiose klasėse „Esame saugūs“. Šių programų vykdymas  padėjo vaikams suprasti kaip įveikti kasdienius emocinius sunkumus: atstūmimą, vienatvę, patyčias ar priekabiavimą, sunkius pokyčius. Skatino kalbėti apie savo jausmus, ieškoti būdų su tais jausmais susitvarkyti.
        10. Daug dėmesio skirta pamokos vadybos tobulinimui, stiprinant išmokimo stebėjimą ir vertinimą pamokoje bei mokinių motyvaciją. Pamokose mokiniai įtraukiami į aktyvią ir produktyvią veiklą, padedančią gilinti ne tik dalykines, bet ir mokėjimo mokytis bei bendravimo ir bendradarbiavimo kompetencijas. 
        11. Pamokų metu specialiųjų ugdymosi poreikių turintiems mokiniams pagalbą teikė spec. pedagogai, logopedai, surdopedagogas, mokinio padėjėjai. Sunkių ir labai sunkių judesio ir padėties sutrikimų turintiems mokiniams pagalbą teikė judesio korekcijos pedagogas. Sutrikusias funkcijas atstatyti padeda ergoterapijos specialistas.
        12. Mokytojai nuolat dalijosi gerąja darbo patirtimi skaitydami pranešimus, mokytojų ir specialistų metodiniuose pasitarimuose, metodinėse praktinėse konferencijose Marijampolės savivaldybėje, respublikoje. 
 Gerosios darbo patirties sklaida:
· Organizuotas seminaras Marijampolės savivaldybės ikimokyklinio, priešmokyklinio ugdymo pedagogams ir pagalbos mokiniui specialistams „Spalvos kalba visiems: dailės svarba ikimokykliniame ir priešmokykliniame amžiuje, metodai ir praktikos. Seminarą vedė vyr. mokytoja, dailės ir keramikos neformaliojo švietimo mokytojos.
·  Pranešimas „Žaismė ir atradimai įtraukiojo ugdymo kontekste"  bei „Finansinio raštingumo svarba priešmokykliniame ugdyme",  respublikinėje ikimokyklinio ir priešmokyklinio ugdymo metodinėje-praktinėje konferencijoje „Ikimokyklinis ir priešmokyklinis ugdymas: patirtys, idėjos, atradimai" Kretingoje. Pranešėjos vyr. mokytojos.
·  Pranešimas „Dailė – universali kalba vaiko ugdyme“, metodinės priemonės „Mano miestas“pristatymas,                     Marijampolės savivaldybės specialiųjų pedagogų ir logopedų metodinio pasitarimo metu. Pranešėjos vyr. mokytojos.
·  Pranešimas „Netipinės raidos vaikų sudominimas, įtraukimas į veiklas, saviraiška“, Marijampolės savivaldybės ikimokyklinio ugdymo mokytojų  metodiniame pasitarime. Pranešėjos mokytoja metodininkė ir vyr. mokytoja.   
·  Pranešimas „Netipinės raidos vaikų sudominimas, įtraukimas į veiklas, saviraiška“, „Žaismė ir atradimai įtraukiojo ugdymo kontekste“, Kalvarijos regiono mokytojų seminare „Ženk pirmyn! Įtraukiojo ugdymo galimybės ir patirtys“. Pranešėjos mokytoja  metodininkė, vyr. mokytoja ir meninio ugdymo mokytoja  metodininkė.
· Vykdyta gerosios patirties sklaida įstaigoje tarp pedagogų „Kolega kolegai“.
12.1. Tiksliniam mokinių asmeninės pažangos, mokėjimo mokytis kompetencijų stiprinimui, mokytojai: nuolat tobulino savo kompetencijas įvairiose srityse, įvairiapusiškai naudojo įvairią įrangą ir priemones (Išmanioji lenta, išmaniosios grindys, planšetiniai kompiuteriai, Robotukai, interaktyvios knygos ir kt.), virtualias aplinkas: integruoto ugdymo projektų kūrimo platformą  EditAI, Learningapss, Baambozle, Flippity, Genially, Wordwall, Classdojo, robotai.lt, Eduka klasė ir kt.).
           	13.  Mokinių saviraiškai plėtoti, buvo tenkinami daugumos 4  klasės, 1,3,4 spec. klasės 1–10 lavinamųjų klasių ir socialinių įgūdžių ugdymo klasės mokinių saviraiškos poreikiai, sudarytos sąlygos lankyti būrelius:, „Menas sau ir tau“,  „Futboliukas“, Molio būrelis, Šokių būrelis, kaniterapijos būrelis, finansinio raštingumo būrelis. Būrelius mokykloje lankė 82,1 % mokinių.
            14. Daug dėmesio skirta pamokos vadybos tobulinimui, stiprinant išmokimo stebėjimą ir vertinimą pamokoje bei mokinių motyvaciją. Pamokose mokiniai įtraukiami į aktyvią ir produktyvią veiklą, padedančią gilinti ne tik dalykines, bet ir mokėjimo mokytis bei bendravimo ir bendradarbiavimo kompetencijas. 
            15. Pamokų metu specialiųjų ugdymosi poreikių turintiems mokiniams pagalbą teikė spec. pedagogai, logopedai, surdopedagogas, mokinio padėjėjai. Sunkių ir labai sunkių judesio ir padėties sutrikimų turintiems mokiniams pagalbą teikė judesio korekcijos pedagogas. Sutrikusias funkcijas atstatyti padeda ergoterapijos specialistas.
        16. Mokytojams, švietimo pagalbos specialistams ir mokytojų padėjėjams organizuota:
        16.1. Mokymai „Geriausi DI įrankiai, kuriuos galima naudoti šiandien”;
        16.2. Marijampolės savivaldybės visuomenės biuro darbuotojų sveikatos stiprinimo įstaigose vykdomos programos sveikatos stiprinimo mankštos darbo vietoje, 8 užsiėmimai (Lektorė-visuomenės sveikatos specialistė, vykdanti visuomenės sveikatos stiprinimą, D. Krampienė);
16.3. Skambančių dubenų ir gongų terapija „Garsų gydanti jėga“ (Lektorė – garso sesijų praktikė D. Varnagirytė).
	17. Parengti projektai:
	17.1. Erasmus+ „Inovatyvus ir tvarus ugdymas – tarptautinės patirtys specialiųjų poreikių mokinių ugdymo procesuose“ 
	17.2. Švietimo rėmimo programa „Draugystės efektas 2026“;
	17.3. Tvarios miesto plėtros plano veiksmo „Bendrojo ugdymo įstaigų paslaugų plėtra ir prieinamumo didinimas“ vidaus patalpų paprastojo remonto darbai.
	18. Visus mokslo metus didelis dėmesys buvo skiriamas sveikos gyvensenos skatinimui:
	18.1. Kneipo metodikos mokymai pedagogams;
	18.2. ES programos: „Pienas vaikams ir vaisių vartojimo skatinimas mokykloje“;
	18.3. Respublikinis „Solidarumo bėgimas 2025“;
	18.4. Lietuvos EKO mokyklų tinklo projektas.
 Veiklose dalyvavo ne vien moksleiviai, bet ir mokytojai, tėvai. 
19. Centro pedagogai, siekdami, kad mokymasis būtų prasmingas ir įdomus, ugdymo procese taikė įvairias mokymo(si) strategijas: mokymąsi bendradarbiaujant, reflektyvų, patirtinį mokymąsi, organizavo pamokas/veiklas ne tik klasėse, mokyklos edukacinėse erdvėse, bet ir už mokyklos ribų. Mokiniams suorganizuotos įvairios edukacinės išvykos į:
       	19.1. Marijampolės sporto centrą;
           	19.2. Marijampolės P. Kriaučiūno viešosios bibliotekos Draugystės padalinį;
           	19.3. Marijampolės profesinio rengimo centrą;
     	19.4. Marijampoilės Spindulio kino teatrą;
     	19.5. Marijampolės priešgaisrinės apsaugos tarnybą ir kt.
Susitikimai su: Marijampolės „Sūduvos“ krepšinio komanda, Marijampolės „Sūduvos futbolininkų“ komanda, Lietuvos prozininku gamtininku, fotografu, aplinkosaugininku, radijo laidų vedėju Selemonu Paltanavičiumi ir kt.
20. Didelis dėmesys buvo skiriamas specialiųjų ugdymosi poreikių mokinių ugdymui(si). Per mokslo metus vyko vidutiniškai 16 išplėstinių VGK posėdžių dėl specialiųjų ugdymosi poreikių mokinių pirminio ir pakartotinio įvertinimo, ugdymo(si) sunkumų ir pasiekimų, mokinių elgesio,  psichologinių tyrimų duomenų aptarimo. 
      

III. TIKSLAI IR UŽDAVINIAI 2026-2027 MOKSLO METAMS

1. Sudaryti sąlygas kiekvienam mokiniui ugdytis pagal individualias galias ir poreikius, užtikrinant kokybišką ugdymą, asmenybės ūgtį, individualią pažangą, savarankiškumo ir socialinių bei emocinių kompetencijų plėtojimą.
1.1. Užtikrinti ugdymo turinio pritaikymą ir individualizavimą pagal kiekvieno mokinio gebėjimus, ugdymosi poreikius bei daromą pažangą. 
1.2. Sudaryti saugią, įtraukią ir mokymuisi palankią ugdymo(si) aplinką, skatinančią pasitikėjimą savimi, saviraišką, emocinę gerovę ir pozityvius tarpusavio santykius. 
         1.3. Teikti savalaikę švietimo pagalbą ir užtikrinti veiksmingą mokytojų, švietimo pagalbos specialistų ir tėvų      (globėjų, rūpintojų) bendradarbiavimą. 
1.4. Plėtoti pedagogų profesines kompetencijas, reikalingas kokybiškam, įtraukiam ir individualius poreikius atitinkančiam ugdymui. 
    	2. Stiprinti centro bendruomenės bendradarbiavimą ir kurti emociškai saugią aplinką.
2.1. Telkti centro bendruomenę, skatinant vaikų, mokinių, tėvų (globėjų, rūpintojų), darbuotojų ir socialinių partnerių aktyvų įsitraukimą į centro veiklas. 
2.2. Stiprinti pedagogų emocinę gerovę ir profesinį atsparumą, organizuojant bendruomeniškumą, pozityvią savijautą ir tarpusavio bendradarbiavimą skatinančias veiklas. 
2.3. Stiprinti bendruomenės narių komunikaciją ir informavimo kultūrą, užtikrinant savalaikį informacijos teikimą ir grįžtamąjį ryšį.
2.4. Plėtoti partnerystę su socialiniais partneriais ir kitomis institucijomis, siekiant praturtinti ugdymo procesą ir plėsti pagalbos galimybes mokiniams.

 
                         IV. TIKSLŲ IR UŽDAVINIŲ ĮGYVENDINIMO PRIEMONIŲ IR VEIKLŲ PLANAS
         21.   Tikslas – Sudaryti sąlygas kiekvienam mokiniui ugdytis pagal individualias galias ir poreikius, užtikrinant kokybišką ugdymą, asmenybės ūgtį, individualią pažangą, savarankiškumo ir socialinių bei emocinių kompetencijų plėtojimą.
	Uždaviniai
	Įgyvendinimo priemonės
	Atsakingi vykdytojai
	Vykdymo data
	Vertinimo rodikliai

	1.1. Užtikrinti ugdymo turinio pritaikymą ir individualizavimą pagal kiekvieno mokinio gebėjimus, ugdymosi poreikius bei daromą pažangą.

	Rengti pritaikytas ir individualizuotas 
programas mokiniams, turintiems įvairių negalių, sutrikimų ir mokymosi sunkumų.
	Mokytojai, specialistai
	2026-2027 m. m.
	100 proc. specialiųjų ugdymosi poreikių turinčių mokinių, parengtos pritaikytos ir individualizuotos programos pagal PPT rekomendacijas.

	
	Rengti ir periodiškai peržiūrėti individualius ugdymo planus, pagalbos mokiniui planus.
	Mokytojai, specialistai
	2026-2027 m. m.
	100 proc. specialiųjų ugdymosi poreikių turinčių mokinių parengti individualūs ugdymo planai, pagalbos mokiniui planai.

	
	Individualizuoti ugdymo turinį, metodus ir priemones.

	Mokytojai, specialistai
	2026-2027 m. m.
	100 proc. stebėtų pamokų individualizuojamas ugdymo turinys.

	
	Taikyti šiuolaikines ugdymo priemones ir skaitmeninius įrankius.

	Mokytojai, specialistai
	2026-2027  m. m.
	Ne mažiau kaip 90 proc. mokytojų taiko skaitmenines ugdymo priemones ir įrankius pamokose, veiklose.

	
	Organizuoti mokytojų metodinius pasitarimus dėl ugdymo individualizavimo ir asmeninės pažangos vertinimo.
	Mokytojos, specialistai
	2026-2027 m. m.
	90 proc. mokytojų ir specialistų dalyvauja metodiniuose pasitarimuose dėl ugdymo turinio individualizavimo ir asmeninės pažangos vertinimo.

	1.2. Sudaryti saugią, įtraukią ir mokymuisi palankią ugdymo aplinką, skatinančią pasitikėjimą savimi, saviraišką, emocinę gerovę ir pozityvius tarpusavio santykius.


	Įgyvendinti socialinio ir emocinio ugdymo bei prevencines programas „Zipio draugai“, „Esame saugūs“ ir kt.
	Mokytojai socialinis pedagogas, psichologas
	2026-2027  m. m.
	90 proc. įgyvendintos visos numatytos prevencinės ir socialinio emocinio ugdymo veiklos. Mažėja netinkamo elgesio ir konfliktinių situacijų skaičius, gerėja savireguliacijos įgūdžiai.

	
	Organizuoti veiklas, stiprinančias bendravimo, bendradarbiavimo ir saviraiškos gebėjimus.
	Mokytojai,
socialinis pedagogas, psichologas 
	2026-2027  m. m.
	Kiekvienoje grupėje ir klasėje organizuotos ne mažiau kaip 5 veiklos per metus, skirtos bendravimo, bendradarbiavimo ir saviraiškos gebėjimams ugdyti.

	
	Pritaikyti ugdymo(si) aplinkas pagal mokinių poreikius.
	Mokytojai, specialistai
	2026-2027     m. m.

	100 proc. mokinių, kuriems reikalingi aplinkos pritaikymai, sudarytos tinkamos ugdymo(si) sąlygos.

	
	Vykdyti bendruomenės mikroklimato ir savijautos tyrimus.
	 Psichologė, socialinė pedagogė                   
	2026 m. lapkričio mėn.
	Ne mažiau kaip 80%  apklaustų bendruomenės narių teigiamai vertina emocinį klimatą.

	1.3. Plėtoti pedagogų profesines kompetencijas, reikalingas kokybiškam, įtraukiam ir individualius poreikius atitinkančiam ugdymui.
	Skatinti pedagogus taikyti inovatyvius ugdymo metodus ir priemones pamokose, veiklose, užsiėmimuose, atliepiančius mokinių sensorinius ypatumus.
	Mokytojai, specialistai
	2026-2027     m. m.

	Ne mažiau kaip 80 proc. pedagogų ugdymo procese taiko inovatyvius ugdymo metodus ir priemones.

	
	Dalyvauti kvalifikacijos tobulinimo renginiuose.
	Mokytojai, specialistai
	2026-2027     m. m. 
	Kiekvienas pedagogas per metus kvalifikaciją tobulina ne mažiau kaip 40 val. 

	
	Organizuoti atviras veiklas ir gerosios patirties sklaidą.
	Mokytojai, specialistai
	2026-2027     m. m.

	Surengtos ne mažiau kaip 2 atviros veiklos ir  gerosios patirties sklaidos renginiai.

	1.4.Teikti savalaikę švietimo pagalbą ir užtikrinti veiksmingą mokytojų, švietimo pagalbos specialistų ir tėvų (globėjų, rūpintojų) bendradarbiavimą.

	Teikti logopedo, specialiojo pedagogo, surdopedagogo, judesio korekcijos pedagogo, psichologo ir socialinio pedagogo pagalbą.

	VGK pirmininkas, specialistai
	2026-2027     m. m.

	100 proc. mokinių, kuriems nustatytas pagalbos poreikis, gauna specialistų pagalbą. 

	
	Organizuoti Vaiko gerovės komisijos posėdžius ir atvejų aptarimus.

	VGK pirmininkas, komisijos nariai
	2026-2027     m. m.

	100 proc. suorganizuoti visi numatyti VGK posėdžiai, aptarti visi aktualūs atvejai.

	
	Organizuoti individualias konsultacijas ir susitikimus su tėvais.

	VGK, socialinis pedagogas, psichologas
	2026-2027     m. m.

	100 proc. organizuotos individualios konsultacijos ir susitikimai su tėvais.

	
	Reguliariai informuoti tėvus apie vaiko pasiekimus ir pažangą.

	Klasių grupių mokytojai, specialistai
	2026-2027     m. m.

	100 proc. tėvų (globėjų, rūpintojų) ne rečiau kaip 2 kartus per metus informuojami apie vaiko pasiekimus ir individualią pažangą.


22. Tikslas – Stiprinti centro bendruomenės bendradarbiavimą ir kurti emociškai saugią aplinką
	Uždaviniai
	Įgyvendinimo priemonės
	Atsakingi vykdytojai
	Vykdymo data
	Tikslo įgyvendinimo vertinimo kriterijai

	2.1. Telkti centro bendruomenę, skatinant mokinių, tėvų (globėjų, rūpintojų), darbuotojų ir socialinių partnerių aktyvų įsitraukimą į centro veiklas.

	Organizuoti renginius, akcijas ir tradicines šventes.

	Mokytojai, administracija, bendruomenės nariai
	2026-2027  m. m.
	Surengta ne mažiau kaip 5 bendruomenės renginiai.


	
	Vykdyti bendras mokinių, tėvų ir darbuotojų iniciatyvas.

	Mokytojai, administracija
	2026-2027  m. m.
	Ne mažiau kaip 40 proc. tėvų dalyvauja bent vienoje veikloje.


	
	Viešinti centro veiklas interneto svetainėje ir socialiniuose tinkluose.


	Mokytojai, administracija
	2026-2027  m. m.
	Reguliariai viešinama informacija apie centro veiklas įstaigos „Facebook“ puslapyje, internetinėje svetainėje.

	2.2. Stiprinti pedagogų emocinę gerovę ir profesinį atsparumą, organizuojant bendruomeniškumą, savijautą ir tarpusavio bendradarbiavimą skatinančias veiklas.
	Organizuoti edukacinius, kultūrinius, sportinius ir sveikatinimo renginius, pažintines išvykas darbuotojams. 
	Administracija, Centro taryba
	2026-2027  m.m.
	Suorganizuotos ne mažiau kaip 2 pedagogų emocinei gerovei skirtos veiklos per metus. 

	
	Rengti komandos formavimo ir bendruomeniškumo bei emocinės gerovės stiprinimo veiklas.
	Administracija, psichologas
	2026-2027  m. m.
	Ne mažiau kaip 80 proc. pedagogų dalyvauja bendruomeniškumo stiprinimo veiklose.

	2.3. Stiprinti bendruomenės narių komunikaciją ir informavimo kultūrą, užtikrinant savalaikį informacijos teikimą ir grįžtamąjį ryšį.
	Reguliariai teikti informaciją bendruomenei apie centro veiklą, pasiekimus ir aktualijas.
	Administracija 
	2026-2027  m. m.
	Nuolat viešinama aktuali informacija apie centro veiklą informaciniuose šaltiniuose.

	
	Organizuoti tėvų susirinkimus, individualius pokalbius, apklausas ir diskusijas.
	Administracija, pedagogai 
	2026-2027  m. m.
	Organizuoti ne mažiau kaip 2 tėvų susirinkimai ir (ar) apklausos per metus. 

	
	Sudaryti galimybes bendruomenės nariams teikti pasiūlymus ir išsakyti nuomonę dėl centro komunikavimo tobulinimo.
	Administracija, Centro taryba
	2026-2027  m. m.
	Priimti ir aptarti bendruomenės pasiūlymai dėl centro komunikavimo tobulinimo. 

	
	Analizuoti gautą grįžtamąjį ryšį ir numatyti komunikacijos tobulinimo priemones. 
	Administracija,                  
Centro taryba
	2026-2027  m. m.
	Ne mažiau kaip 80 proc. apklaustų bendruomenės narių teigiamai vertina informacijos sklaidą ir bendravimą. 

	2.4. 	Plėtoti partnerystę su socialiniais partneriais ir kitomis institucijomis, siekiant praturtinti ugdymo procesą ir plėsti pagalbos galimybes vaikams ir mokiniams. 
	Organizuoti bendrus projektus, edukacijas ir renginius.
	Administracija, mokytojai, specialistai
	2025-2026  m. m.
	Įgyvendinti ne mažiau kaip 3 bendri projektai ar iniciatyvos.

	
	Bendradarbiauti su švietimo, kultūros, socialinėmis ir sveikatos priežiūros įstaigomis.

	Administracija, mokytojai, specialistai
	2025-2026  m. m.
	Išplėstos bendradarbiavimo galimybės ir partnerių tinklas. 


	
	Dalyvauti savivaldybės, respublikiniuose ir tarptautiniuose projektuose. 

	Mokytojai, specialistai
	2025-2026  m. m.
	80 proc. pedagogų aktyviai dalyvauja partnerių organizuojamose veiklose.




23. Bendruomeniškumą skatinančių veiklų organizavimas
	Eil.
Nr.
	Veiklos pavadinimas
	Vykdymo terminas
	Atsakingi vykdytojai
	Vertinimo rodikliai

	1.

	Mokslo metų pradžios šventė-Rugsėjo 1-oji.
	2026-09-01
	Direktorė R. Kukalienė, pavaduotoja ugdymui                    R. Marcinkevičienė, organizacinė grupė
	80 proc. bendruomenės dalyvaus šventėje. Puoselėjamos svetingumo tradicijos, tolerancijos bei pagarbos mokytojui ir mokyklai ugdymas

	2.
	Tarptautinė mokytojo diena.
	2026-10-05
	Direktorė R. Kukalienė, pavaduotoja ugdymui,                  R. Marcinkevičienė,
Centro taryba
	90 proc. pedagogų dalyvaus mokytojo dienos minėjime. Bus išreikšta pagarba mokytojo profesijai, atkreiptas dėmesys į svarbų mokytojo darbą


	3.
	Tradicinis renginys miesto „Sūduvos kraitė 2026“.
	2026 m. spalio mėn.
	Pavaduotoja ugd.                         R. Marcinkevičienė, mokytojos             
K. Želvienė,
J. Pečiokienė,
G. Jaraminienė,
R. Miliauskienė
	Glaudės bendradarbiavimas tarp pedagogų ruošiant ekspoziciją renginiui

	4.
	Rudenėlio šventė „Rudenėlio pasaka“.

	2025 m. spalis
	Meninio ugdymo ped.              D. Kerevičienė,
V. Butrimienė,                N. Kričinienė
	Vaikai patirs teigiamų emocijų, šventės metu išreikš save, bendraus ir bendradarbiaus su kitų grupių vaikais. Stiprės bendruomeniškumo jausmas.

	5.
	Virtualios sportinės žaidynės „Bendruomenės olimpas“ skirtos stiprinti tarpusavio ryšius.
	2026 m. spalis
	A. Šulinskienė,
R. Dzeminskė,
A. Butkuvienė.
	80 proc. įstaigos darbuotojų įsitrauks organizuojant sportines žaidynes. Stiprės bendruomeniškumo jausmas, pagalbos poreikio kitam supratimas.

	6.
	Pyragų diena kitaip
	2026-11-06
	A. Butkuvienė,
 R. Dzeminskė
	Glaudės bendruomenės narių tarpusavio ryšys

	7.


	Miesto „Kalėdinių eglučių parkas“
	2026-12-12
	 Pavaduotoja ugd.                         R. Marcinkevičienė,
R. Pauliukonienė,
R. Vidzikauskienė,
J. Pečiokienė
	Bendruomenės dalyvaus pakabinamų dekoracijų gamyboje, glaudės bendruomenės narių bendradarbiavimas

	8.

	Kalėdinės popietės „Kalėdų stebuklo belaukiant“. 

	2026 m. gruodis
	Pavaduotoja ugd. 
R. Marcinkevičienė, meninio ugdymo mokytoja, klasių/grupių mokytojai
	Bendradarbiaujant su vaikų ir mokinių tėvais, pedagogai organizuos kalėdines popietes, susitikimus su Kalėdų seneliu. 

	9.
	Adventinė popietė bendruomenei „Bendrystės šviesa“.
	2026 m. gruodis
	Direktorė R. Kukalienė, 
Centro taryba
	90 proc. bendruomenės dalyvaus renginyje, stiprės tarpusavio ryšys, bendruomeniškumo jausmas.

	10.
	Kalėdinis paštas.
	
	R. Vidzikauskienė,             V. Marcinkevičienė
	Šventinių sveikinimų kūrimas stiprins
Tarpusavio santykius, teigiamos
emocijos skatins įsitraukimą, į bendrą veiklą įsitrauks 30-40 proc. mokinių

	11.
	„Trys Karaliai“-atsisveikinimas su Kalėdų eglute.
	2027-01-06
	A. Malavickienė,
A. Adomavičiūtė
	Ugdytiniai sužinos apie Trijų karalių šventės  tradicijas, papročius

	12.

	Kultūros paso veiklos.
	2027 m. sausis-lapkritis
	Klasių mokytojos
	Kiekvienoje klasėje organizuota po 1-2 kultūros paso veiklas, kuriose dalyvauja 90 proc. mokinių

	13.
	Sausio 13-ąją prisiminus. Žvakelių uždegimas.

	2027-01-13
	Pavaduotoja ugd.                      R. Marcinkevičienė,         R. Rutkauskienė,
Klasių, grupių mokytojos
	Skiepijami patriotiniai jausmai  Lietuvos gynėjams žuvusiems už Lietuvos laisvę

	14.
	Užgavėnių šventė „Išprašysim žiemą mes iš savo kiemo“.

	2027-02-09

	Meninio ugdymo mokytoja 
D. Kerevičienė,
B. Kantautienė,             
I. Juškauskaitė
	Vaikai plės žinias apie Užgavėnių papročius ir tradicijas, išreikš Užgavėnių nuotaikas sava kūryba.

	15.
	Vasario 16-osios valstybės  atkūrimo dienos minėjimas.
	2027-02-13
	Mokytojos: 
D. Kerevičienė,
M. Miškinienė,
D. Ozarinskienė
	Ugdysis patriotiški jausmai, meilė Tėvynei.

	16.
	Lietuvos globėjo Šv. Kazimiero diena, „Kaziuko turgelis“.
	2027-03-04


	Mokytojos:
V. Marcinkevičienė
R. Vidzikauskienė,
M. Miškinienė,
R. Miliauskienė,
G. Jaraminienė
	Mokiniai perims tautos tradicijas, suvoks jų reikšmę, atras ir išplėtos savo kūrybines galias, aktyviai įsitrauks į Centro socialinę - kultūrinę veiklą.

	17.
	Velykų šventė „Velykų kiškio takeliu"
	2027-03-29
	Men. ugd. pedag. 
D. Kerevičienė,
D. Šmulkštienė,               S. Skučienė
	Vaikai susipažins su Šv. Velykų papročiais ir tradicijomis, išreikš Šv. Velykų nuotaikas sava kūryba, surengs margučių ridenimo varžytuves.

	18.
	Miesto Velykinė alėja
	2027 m. kovas-balandis
	B. Kantautienė,
R. Kaušikienė,
I. Juškauskaitė,
D. Akelienė
	Bendruomenės dalyvaus velykinių dekoracijų gamyboje, glaudės pedagogų  tarpusavio bendradarbiavimas

	19.
	V-asis respublikinis šokių ir judesio festivalis „Draugystės efektas 2027“.
	2027 m. birželis
	Direktorė                     R. Kukalienė, pavaduotoja                R. Marcinkevičienė, pedagogai, bendruomenės nariai
	80 proc. bendruomenės dalyvaus šventėje, glaudės pedagogų ir tėvų bendradarbiavimas, vaikai patirs bendrystės jausmą, teigiamų emocijų.

	20.
	Miesto cukrinis festivalis. Cukrinės dekoracijos gamyba
	2027 m. gegužė
	R. Pauliukonienė,
R. Vidzikauskienė
	Bendruomenės dalyvaus dekoracijos gamyboje, glaudės pedagogų tarpusavio  bendradarbiavimas

	IV.
	AKCIJOS
	
	
	

	1.
	„Saugiai į mokyklą, saugiai į namus“.
	2026-09
	Klasių, grupių pedagogai
	Vaikai, pokalbių, žaidybinių situacijų metu  mokysis  saugaus elgesio gatvėje. Akcijoje dalyvaus 90 proc. mokinių.

	2.
	Tolerancijos savaitė.
	2026-11
	Socialinė pedagogė                       R. Rutkauskienė, klasių, grupių pedagogai

	Inicijuojamos veiklos skatins mokinių
toleranciją vieni kitiems, aktyvins bendradarbiavimą, gerės tarpusavio
santykiai, 80-90 proc. klasių įsitrauks į
bendras veiklas.

	5. 
	„Veiksmo savaitė be patyčių“.
	2027-03
	Socialiniai pedagogai 
R. Rutkauskienė, klasių, grupių pedagogai

	Bus atkreiptas dėmesys į patyčių problemą, dalinamasi efektyviomis patyčių prevencijos patirtimis ir skatinama kiekvieną prisidėti, kad mūsų visuomenėje mažėtų patyčių ir dėl jų kenčiančių žmonių.

	6.
	Pasaulinės Dauno sindromo dienos minėjimas „Skirtingi, bet lygūs“.      
	2027-03-21
	Pavaduotoja ugdymui                 R. Marcinkevičienė, 
M. Miškinienė,
B. Kimlerienė

	Minėdami šią dieną Centro mokiniai ir bendruomenės nariai dėvės skirtingas kojines taip išreikšdami solidarumą ir toleranciją Dauno sindromą turintiesiems.

	7.
	Akcija Autizmo diena paminėti „Priimti, suprasti, palaikyti“.

	2026-04-02
	Pavaduotoja ugdymui         R. Marcinkevičienė, 
R. Pauliukonienė,
R. Vidzikauskienė 
	Kiekvienos klasės ir grupės mokytojos ir mokiniai gamina mėlynas torerancijos apyrankes, užriša/užsega bendruomenės nariams ant rankos taip išreikšdami supratimą ir palaikymą žmonėms su autizmo spektro sutrikimu.

	V.
	PARODOS
	
	
	

	1.
	Rudenėlio paroda „Rudens
spalvų karuselė“
	2026-10
	G. Jaraminienė,
R. Miliauskienė

	Atsiskleis vaikų meniniai gebėjimai.

	2.
	Kūrybinių darbų paroda „Mano širdelėj Lietuva”, skirta kovo 11-ąjai - Lietuvos nepriklausomybės atkūrimo dienai paminėti
	2027-03
	 K. Želvienė,
J. Pečiokienė,
A. Butkuvienė,
R. Vidzikauskienė
	Ugdysis patriotiški jausmai, meilė Tėvynei.

	VI.
	PROJEKTAI
	
	
	

	1.
	 Respublikinis EKO projektas.
	2026-2027 
m.m.
	R. Dzeminskė, lavinamųjų klasių mokytojos 
	Mokiniai įgis ekologinių žinių.

	4. 
	 ES programa Erasmus+.
	2026-2027
 m.m
	Direktorė                       R. Kukalienė,
N. Bridžė
	Sudarytos galimybės mokytojams plėsti savo žinias, įgūdžius ir patirtį, bendradarbiaujant su įvairiomis ugdymo įstaigomis ir asmenimis.

	5.
	Lavinamųjų klasių ekologinis projektas „Auginu ir mokausi”.

	2027-04
	Lavinamųjų klasių mokytojos
M. Miškinienė,
D. Ozarinskienė
	Ugdysis mokinių darbiniai įgūdžiai, meilė gamtai.

	6.
	Veiklos pagal Kneipo metodiką: 
1. Pėdučių nuotykiai;
2. Vandens galia stiprinant sveikatą;
3. Maistas-sveikatos šaltinis;
4. Nuo pievos iki arbatos puodelio;

	2026-2027 
m.m.
	Ikimokyklinio, priešmokyklinio ugdymo grupių mokytojos.
	Vaikai susipažins su subalansuota mityba,
išbandys vandens ir sniego terapiją (grūdinimas),
vaistažolių terapiją (augalinės arbatos, eteriniai aliejai),
daugiau judės, supras kas yra
harmonija arba tvarkos terapija (ne tik fizinė, bet ir minčių, veiklos bei aplinkos harmonija)






VI. BAIGIAMOSIOS NUOSTATOS

24. Plano įgyvendinimą koordinuoja direktoriaus pavaduotojas ugdymui.
25. Priežiūrą vykdo Centro direktorius.

_________________________________________________
